
OBRAZLOŽENJE
I. REBALANSA PRORAČUNA ZA 2026.GODINU

Proračun je temeljni financijski akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži projekciju za sljedeće dvije godine. Uređuje se na temelju Zakona o proračunu i sastoji se od općeg i posebnog dijela. 
Potreba za izmjenama i dopunama Proračuna za 2026.godinu, ukazala se zbog nove procjene prihoda i rashoda unutar planiranih programskih aktivnosti i projekata te novih aktivnosti i projekata sufinanciranih iz EU fondova. Također, izmjene i dopune rađene su i zbog novih projekata na koje se apliciralo tokom 2026. godine. 

I. Rebalansom Proračuna za 2026.godinu obuhvaćene su izmjene i dopune plana prihoda i rashoda proračunskih korisnika Dječjeg vrtića Ston i Narodne knjižnice Ston.
Na temelju novih procjena prihoda i primitaka te rashoda i izdataka, I. Rebalans Proračuna Općine Ston za 2026.godinu prikazani su  u tabelarnom prikazu koji je sastavni dio ovog Obrazloženja, a sastoji se od Općeg i Posebnog dijela.
U općem dijelu I. Rebalansa prikazan je Račun prihoda i rashoda prema ekonomskoj klasifikaciji i izvorima financiranja, rashodi prema funkcijskoj klasifikaciji, račun financiranja prema ekonomskoj i izvorima financiranja. 
Posebni dio I. Rebalansa sastoji se od plana rashoda i izdataka, Općine Ston i njezinih proračunskih korisnika Dječji vrtić Ston i Narodna knjižnica Ston. Iskazan je po vrstama, a raspoređen u programe koji se sastoje od raznih aktivnosti i projekata. 

Povećani su opći prihodi i primici, kao i vlastiti prihodi, prihodi za posebne namjene te prihodi od financijske imovine i zaduživanja, a smanjen je izvor pomoći, na izvoru donacije i prihodi od prodaje ili zamjene nefinancijske imovine nema promjena. Dinamika povećanja i smanjenja prihoda odnosi se i na rashode.   


Za projekte ''Interreg Testeat Italija-Hrvatska i projekt ''Zaželi – nisi sam'' prilikom ovih izmjena ravnalo se prema izvršenju i odobrenim zahtjevima za isplatu do kraja godine. 
Dio sredstava vezan za Centar za rehabilitaciju i hipoterapiju Pelješac, planiran je na izvoru 8.1.Primici od financijske imovine i zaduživanja, što se planira financirati iz kredita. 

Uključeni su prihodi i rashodi projekta ''Interreg AdriaSAR''. Projekt je prijavljen 2025.godine, a odobren u toku 2026., pa ga nije bilo u Planu.

 
